Όρια οριζόντιας εφαρμογής του Χάρτη Θεμελιωδών Δικαιωμάτων της Ευρωπαϊκής Ένωσης
Creators: name: Γάτσιος, Γεώργιος Αντωνίου
Publisher: name: Aristotle University of Thessaloniki
Year: 2021
Subjects: Χάρτης Θεμελιωδών Δικαιωμάτων Ευρωπαϊκής Ένωσης
Εφαρμογή
Άμεση και έμμεση οριζόντια εφαρμογή
Charter of Fundamental Rights of the European Union
Implementation
Direct and indirect horizontal implementation

description: Σκοπός της διπλωματικής εργασίας ήταν η μελέτη των ορίων της οριζόντιας εφαρμογής του Χάρτη Θεμελιωδών Δικαιωμάτων της Ευρωπαϊκής Ένωσης (Χ.Θ.Δ.Ε.Ε.). Στο πλαίσιο αυτής, ερευνήθηκε αρχικά η θεωρία της τριτενέργειας θεμελιωδών δικαιωμάτων, όπως αναπτύχθηκε στη γερμανική συνταγματική θεωρία, η εμφάνισή της στο χώρο εφαρμογής της Ευρωπαϊκής Σύμβασης των Δικαιωμάτων του Ανθρώπου (Ε.Σ.Δ.Α.) και η θέση της νομικής θεωρίας για τη δυνατότητα ανάπτυξης οριζοντίου αποτελέσματος των διατάξεων του Χάρτη Θεμελιωδών Δικαιωμάτων. Ακολούθως, έγινε αναφορά στη στάση του Δικαστηρίου της Ευρωπαϊκής Ένωσης (Δ.Ε.Ε.) έναντι του δόγματος της οριζόντιας εφαρμογής, με παράθεση και σχολιασμό των πλέον κομβικών αποφάσεών του επί του ερευνώμενου θέματος, τόσο πριν, όσο και μετά τη θέση σε εφαρμογή του Χάρτη. Με βάση τα συμπεράσματα της έρευνας της νομολογίας του Δικαστηρίου και της εξελικτικής της πορείας, επιχειρήθηκε η διατύπωση των προϋποθέσεων που πρέπει να πληροί μια διάταξη του Χάρτη, ώστε να της αναγνωρίζεται άμεσο αποτέλεσμα σε διαφορές μεταξύ ιδιωτών, καθώς και οι επί μέρους διαφωνίες που απαντώνται σχετικά. Τέλος, πριν την παράθεση της γνώμης του συγγραφέα ως προς την αξία και την καθοριστική σημασία του δόγματος του οριζοντίου αμέσου αποτελέσματος στην βέλτιστη δυνατή προστασία των θεμελιωδών δικαιωμάτων στο πλαίσιο της Ευρωπαϊκής Ένωσης, έγινε μνεία στη σχέση που δημιουργείται μεταξύ της Ε.Σ.Δ.Α. και του Χάρτη, υπό το πρίσμα του δόγματος της οριζόντιας εφαρμογής, ως προς εκείνα τα δικαιώματα που τελούν σε σχέση αντιστοιχίας μεταξύ τους
description: The purpose of the dissertation was to study the limits of the horizontal application of the Charter of Fundamental Rights of the European Union (CFREU). In this context, the theory horizontality of fundamental rights, as developed in the German constitutional theory, its appearance in the implementation of the European Convention on Human Rights (ECHR) and the viewpoint of legal theory on the possibility of the provisions of the Charter developing horizontal effect, were first investigated. The stance of the Court of Justice of the European Union (CJEU) towards the doctrine of horizontal implementation, is then examined, by quoting and commenting on its most crucial decisions on the subject under investigation, both before and after the implementation of the Charter. Based on the conclusions of the examination of the case law of the CJEU and its evolutionary course, an attempt was made to formulate the conditions that a provision of the Charter must meet, in order to be recognized as directly applicable in disputes between individuals, as well as disagreements upon this issue. Finally, before quoting the author's opinion as to the value and crucial importance of the doctrine of horizontal direct effect towards the best possible protection of fundamental rights within the European Union, reference was made to the relationship created between the ECHR and the Charter, in the light of the doctrine of horizontal application, as to those rights which are in a relation of correspondence between them